ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
सरकारने दिव्यांग वारसांना मिळणाऱ्या कुटुंब निवृत्तीवेतनाचे नियम शिथिल केले
सरकारी कर्मचारी आणि निवृत्तीवेतन धारकाच्या मृत्युनंतर त्याचे अपत्य अथवा भावंडाला कुटुंब निवृत्तीवेतनासाठी लागू होणाऱ्या सीसीएस  नियम 1972 मधील उत्पन्नविषयक पात्रता अटी शिथिल करण्याचे आदेश केंद्र सरकारने दिले आहेत. दिव्यांग वारसांना अधिक वैद्यकीय सुविधा आणि आर्थिक मदतीची गरज असते हे लक्षात घेऊन सरकारने ही सूट दिली आहे. कुटुंब निवृत्तीवेतनासाठी पात्र ठरण्यासाठी इतर कुटुंब सदस्यांना लागू होणाऱ्या उत्पन्नविषयक अटी दिव्यांगता असणाऱ्या अपत्याला किंवा भावंडाला लागू होऊ शकत नाहीत असा सरकारचा दृष्टीकोन आहे. म्हणून सरकारने दिव्यांगता असणाऱ्या अपत्याचा किंवा भावंडाचा विचार करून, कुटुंब निवृत्तीवेतनासाठी आवश्यक असलेल्या उत्पन्नविषयक पात्रता अटींचा आढावा घेतला आणि अशा वारसांच्या उत्पन्नाची मर्यादा त्यांच्या गरजांशी सुसंगत असेल अशा प्रकारे निवृत्तीवेतनासाठी रक्कम निश्चित केली.
त्यानुसार, निवृत्तीवेतन आणि निवृत्तीवेतनधारक कल्याण विभागाने 8 फेब्रुवारी 2021 ला आवश्यक सूचना/ आदेश जारी केले. सरकारी नोकर अथवा निवृत्तीधारक याच्या मानसिक किंवा शारीरिक दिव्यांगता असणाऱ्या वारसाचे कुटुंब निवृत्तीवेतनाव्यतिरिक्तचे एकूण उत्पन जर सरकारी नोकर अथवा निवृत्तीधारकाच्या अखेरच्या वेतनाच्या 30% पेक्षा कमी असेल तर तो/ती कुटुंब निवृत्ती वेतन मिळण्यास पात्र असेल.
अधिक माहितीसाठी इथे क्लिक करा:
संरक्षण मंत्रालय
“लष्करी मंचांवर ह्युमन फॅक्टर्स इंजिनियरिंग” या विषयावर डीआरडीओने आयोजित दोन दिवसीय कार्यशाळेची नवी दिल्लीत सांगता
नवी दिल्ली, 16 मार्च 2023
संरक्षण, संशोधन आणि विकास संघटना- डीआरडीओने नवी दिल्लीत आयोजित केलेल्या, “ह्युमन फॅक्टर्स इंजिनियरिंग इन मिलिटरी प्लॅटफॉर्म” म्हणजे, लष्करी मंचांवर मानवी वापरासाठी उपकरणे आणि प्रणालींच्या डिझाइनमध्ये  शारीरिक आणि मानसिक वैशिष्ट्यांच्या माहितीच्या वापराशी संबंधित विज्ञान, या विषयावरील दोन दिवसीय कार्यशाळेची आज, 16 मार्च 2023 ला सांगता झाली. या कार्यशाळेचे आयोजन, शरीरशास्त्र आणि संबंधित विज्ञानविषयक संरक्षण संस्था, या डीआरडीओच्या प्रयोगशाळेने केले होते. स्वदेशी उत्पादनांच्या प्रॉडक्ट लाईफ सायकलमध्ये, ह्युमन फॅक्टर्स इंजिनियरिंगची अंमलबजावणी करण्यासाठी, भविष्याचा एक आराखडा तयार करण्याच्या हेतूने ही परिषद आयोजित करण्यात आली होती.
सशस्त्र दल, सीएपीएफ, उद्योग आणि डीआरडीओ मधील भागधारकांच्या दोन दिवसांच्या विचारमंथनानंतर, संरक्षण मंत्री डॉ जी सतीश रेड्डी यांचे वैज्ञानिक सल्लागार यांच्या अध्यक्षतेखाली चर्चा झाली. संरक्षण विभागाच्या संशोधन आणि विकास विभागाचे सचिव आणि डीआरडीओचे अध्यक्ष डॉ समीर व्ही कामत, आर्मर्ड कॉर्प्सचे महासंचालक, लेफ्टनंट जनरल करणबीर सिंग ब्रार; आयटीबीपीचे महासंचालक अनिश दयाल; इन्फंट्रीचे अतिरिक्त महासंचालक, आर्मी डिझाइन ब्युरोचे अतिरिक्त महासंचालक, युद्धनौका डिझाइन ब्युरोचे महासंचालक, DRDO चे महासंचालक आणि टीएएसलचे वरिष्ठ अधिकारी, लार्सन अँड टुब्रो, माझगाव डॉक, हिंदुस्थान शिपयार्ड चे अधिकारी या परिषदेला उपस्थित होते.
सर्व स्वदेशी उत्पादनांसाठीच्या डिझाइनविषयक दस्तऐवजात ह्युमन फॅक्टर्स इंजिनियरिंग म्हणजे मानवी घटक अभियांत्रिकी  चा समावेश करणे आणि वापरकर्त्यांच्या सहभागाने त्याविषयी धोरण तयार करणे अशा शिफारशी या परिषदेत करण्यात आल्या. भारतीय सैनिकांच्या एन्थ्रोपोमेट्री म्हणजे शारीरिक मोजमापविषयक डेटाबेसची निर्मिती आणि त्याविषयीची भारतीय मानके तयार करण्यावर सर्व सहभागी सदस्यांनी भर दिला.
संरक्षण मंत्र्यांच्या वैज्ञानिक सल्लागारांनी प्राथमिक सेवांमध्ये गुणात्मक आवश्यकता  मध्ये आवश्यक ते मापदंड म्हणून मानवी घटक अभियांत्रिकी  समाविष्ट करण्याची सूचना केली. भागधारकांशी संवाद साधून आणि आवश्यक धोरणे आणि मानके तयार करून एचएफईची अंमलबजावणी करण्याची जबाबदारी डीआयपीएस वर सोपवण्यात आली आहे.
स्वदेशी उत्पादनांच्या डिझाईन आणि विकासामध्ये एचएफईचा समावेश करणे ही संरक्षण क्षेत्रातील आत्मनिर्भरतेचे उद्दिष्ट साध्य करण्यासाठी एक झेप ठरेल, असे डीआरडीओच्या अध्यक्षांनी सांगितले.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
कृषी मंत्रालय
राष्ट्रीय अन्न सुरक्षा मोहिमेअंतर्गत  धान्यांचे उत्पादन व उत्पादन क्षमता वाढवण्यात भारत सरकारचा पुढाकार
नवी दिल्ली, 15 फेब्रुवारी 2021
राष्ट्रीय अन्न सुरक्षा योजना 2007-08 साली आणण्यात आली. तांदूळ, गहू आणि डाळींखालचे क्षेत्र वाढवून तसेच मृदा सुपीकता व उत्पादनक्षमता वाढवून धान्याचे उत्पन्न वाढवणे, रोजगार संधी निर्माण करणे आणि कृषीधारित अर्थव्यवस्थेला चालना देणे अशी उद्दिष्टे या योजनेमागे होती. या राष्ट्रीय अन्न सुरक्षा योजनेत 2014-15 मध्ये भरड तृणधान्यांचा समावेश करण्यात आला. ही योजना 12 व्या पंचवार्षिक योजनेपर्यंत सुरू राहिली, त्यात 12 व्या पंचवार्षिक योजनेच्या शेवटी आतिरिक्त 25 दशलक्ष टन धान्य उत्पादनाचे लक्ष्य होते, ज्यामध्ये तांदूळ उत्पादन 10 दशलक्ष टन, गहू 8 दशलक्ष टन, डाळी 4 दशलक्ष टन, आणि भरड तृणधान्याचे उत्पादन 3 दशलक्ष टनांनी वाढवण्याचे लक्ष्य अंतर्भूत होते. 12 व्या योजनेच्या नंतरही ही योजना कार्यान्वित राहिली, त्यात 2017-18 ते 2019-20 या वर्षांमध्ये 5 दशलक्ष टन तांदूळ, 3 दशलक्ष टन गहू, 3 दशलक्ष टन डाळी व 2 दशलक्ष टन पोषक भरड तृणधान्ये असे एकंदरीत 13 दशलक्ष टन धान्य उत्पादन वाढवण्याचे लक्ष्य होते.
अधिक माहितीसाठी क्लिक करा
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
सहकार मंत्रालय
‘सहकारातून समृद्धी’च्या मंत्राचे पालन करत पंतप्रधान नरेंद्र मोदी यांच्या अध्यक्षतेखालील सरकारने सहकारी संस्थांच्या माध्यमातून करोडो लोकांच्या जीवनाचा दर्जा उंचावण्याचा निश्चय केला आहे- केंद्रीय गृह आणि सहकार मंत्री अमित शाह
नवी दिल्ली, 1 फेब्रुवारी 2023
‘सहकारातून समृद्धी’च्या मंत्राचे पालन करत पंतप्रधान नरेंद्र मोदी यांच्या अध्यक्षतेखालील सरकारने सहकारी संस्थांच्या माध्यमातून करोडो लोकांच्या जीवनाचा दर्जा उंचावण्याचा निश्चय केला आहे असे केंद्रीय गृहमंत्री आणि सहकार मंत्री अमित शाह यांनी म्हटले आहे.
ट्विट संदेशांद्वारे केंद्रीय मंत्री अमित शाह म्हणाले की, आज सादर झालेल्या अर्थसंकल्पात सहकार क्षेत्रासाठी घेण्यात आलेले अनेक अभूतपूर्व निर्णय सरकारच्या या निश्चयाचेच प्रतीक आहेत.जगातील सर्वात मोठी विकेंद्रित साठवण क्षमता उभारण्याच्या योजनेमुळे, सहकारी संस्थांशी जोडलेल्या शेतकऱ्यांना त्यांच्या शेतमालाची योग्य वेळी विक्री करून उत्तम भाव मिळवणे शक्य होईल. शेतकऱ्यांच्या उत्पन्नात वाढ करण्याच्या पंतप्रधान मोदी यांच्या निर्धाराची पूर्तता करण्यात ही योजना महत्त्वाची भूमिका निभावेल असे ते म्हणाले.
येत्या पाच वर्षात सरकार देशातील प्रत्येक पंचायतीत नव्या बहुउद्देशीय सहकारी संस्था, प्राथमिक मत्स्यव्यवसाय संस्था तसेच दुग्धव्यवसाय सहकारी संस्था उभारणार असल्याची माहिती केंद्रीय गृहमंत्री आणि सहकार मंत्र्यांनी दिली. यामुळे सहकार चळवळीला नवी दिशा आणि नवा वेग मिळेल आणि त्यातून या क्षेत्राला अधिक मजबुती मिळेल असे ते म्हणाले.
उत्पादन क्षेत्रात 31 मार्च 2024 पर्यंत स्थापन होणाऱ्या सहकारी संस्थांना केवळ 15% कर श्रेणीत ठेवल्याबद्दल केंद्रीय मंत्री अमित शाह यांनी पंतप्रधान मोदी यांच्याप्रती कृतज्ञता व्यक्त केली. प्राथमिक कृषी कर्ज संस्था आणि प्राथमिक सहकारी कृषी आणि ग्राम विकास बँकांकडून कर्जापोटी तीन कोटी रुपयांची रोख रक्कम काढून घेताना टीडीएस अर्थात स्त्रोतापाशी कर वजावट करण्याचा तसेच प्रत्येक सदस्यासाठी रोख रक्कम भरण्याची मर्यादा 2 लाख रुपये करण्याचा निर्णय प्रशंसनीय आहे असे ते म्हणाले.
केंद्रीय सहकार मंत्री म्हणाले की, सहकार क्षेत्रासाठी घेण्यात आलेला आणखी एक महत्त्वाचा निर्णय म्हणजे सहकारी साखर कारखान्यांनी वर्ष 2016-17 पूर्वी शेतकऱ्यांना अदा केलेली रक्कम त्यांच्या खर्चात नोंदवण्याची सुविधा देण्यात आली आहे. सहकारी साखर कारखान्यांना 10,000 कोटी रुपयांची मदत दिली जाणार आहे अशी माहिती देखील केंद्रीय मंत्री अमित शाह यांनी दिली.S.Thakur/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
उपराष्ट्रपती कार्यालय
गच्चीवर फुलवलेली बाग आपल्याला किफायतशीतर आणि पोषक आहार पुरवू शकते : उपराष्ट्रपती
मिडडे थोता' या पुस्तकाची पहिली प्रत उपराष्ट्रपतींना सादर
नवी दिल्ली, 10 जुलै 2021
उपराष्ट्रपती श्री एम. वेंकैया नायडू यांना आज श्री थुम्मेती रघोथामा रेड्डी यांच्या ‘टेरेस गार्डन: मिडडे थोटा’ या पुस्तकाच्या इंग्रजी भाषांतरची पहिली प्रत प्राप्त झाली. मूळ तेलुगू भाषेत लिहिलेल्या या पुस्तकात श्री रेड्डी यांनी हैदराबादच्या नारपल्ले येथे गच्चीवरील बाग सुफल विकसित करण्याचा यशस्वी प्रवासाचा इतिहास आहे. .हे पुस्तक प्रकाशित करण्यासाठी अनुवादक श्री कोडुरु सीताराम प्रसाद आणि प्रकाशक श्री यादलापल्ली वेंकटेश्वर राव यांची श्री. नायडू यांनी प्रशंसा केली.
आपल्या गच्चीवर फुलवलेल्या बागेत शेतीच्या पारंपरिक पद्धतींचा वापर केल्याबद्दल उपराष्ट्रपतींनी श्री रेड्डी यांचे कौतुक केले.गेल्या सात वर्षात श्री रेड्डी यांना 1230 चौरस फूट क्षेत्र जागेतील बागेतून 25 क्विंटल भाजीपाला मिळाला आणि हे सर्व उत्पादन केवळ माती आणि शेणखत यांचा वापर करून घेण्यात आले. श्री नायडू म्हणाले, ''पोषक आहार किफायतशीरित्या पुरवू शकणारी गच्चीवरील बाग ही एक चांगली कल्पना आहे''
'टेरेस गार्डन: मिडडे थोता' या पुस्तकात गच्चीवर बाग फुलवताना अवलंबता येणाऱ्या व्यवहार्य पद्धती आणि तंत्राची माहिती दिली आहे.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती
राज्ये आणि केंद्रशासित प्रदेशांना 52.56 कोटींपेक्षा अधिक लसींच्या मात्रांचा पुरवठा
राज्ये आणि केंद्रशासित प्रदेश तसेच खाजगी रुग्णालयांकडे अजूनही 2.07 कोटीपेक्षा अधिक मात्रा उपलब्ध
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
52,56,35,710
|
|
IN PIPELINE
|
|
48,43,100
|
|
CONSUMPTION
|
|
51,09,58,562
|
|
BALANCE AVAILABLE
|
|
2,07,55,852
केंद्र सरकारने आतापर्यंत 52.56  कोटींपेक्षा जास्त लसींच्या मात्रा राज्ये/केंद्रशासित प्रदेशांना सर्व स्रोतांच्या माध्यमातून उपलब्ध केल्या आहेत. 48,43,100 लसींच्या मात्रा पुरवठा प्रक्रियेत आहेत.
आज सकाळी 8 वाजता उपलब्ध झालेल्या माहितीनुसार यापैकी वाया गेलेल्या मात्रा धरून 51,09,58,562 मात्रा वापरल्या गेल्या आहेत.
राज्ये/केंद्रशासित प्रदेश आणि खाजगी रुग्णालयांकडे अजूनही 2.07  कोटींपेक्षा अधिक मात्रांचा साठा उपलब्ध आहे.
पंतप्रधान कार्यालय
अमेरिकन गायिका आणि ग्रॅमी पुरस्कार विजेत्या फाल्गुनी शाह यांनी घेतली पंतप्रधानांची भेट
नवी दिल्ली, 21 जून 2023
भारतीय-अमेरिकन गायिका, संगीतकार आणि ग्रॅमी पुरस्कार विजेत्या फाल्गुनी शाह यांनी आज न्यूयॉर्क इथे पंतप्रधान नरेंद्र मोदी यांची भेट घेतली.
शाह यांच्या ‘अब्युडन्स इन मीलेटस’ या गाण्याबद्दल पंतप्रधानांनी त्यांचे कौतुक केले. हे गीत निरोगी आणि पर्यावरणास अनुकूल भरड धान्याबद्दल जनजागृती करणारे आहे. संगीताच्या माध्यमातून भारत आणि अमेरिकेतील लोकांना एकत्र आणल्याबद्दल पंतप्रधानांनी त्यांचे कौतुक केले.R.Aghor/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
दूरसंचार आणि माहिती तंत्रज्ञान मंत्रालय
महाराष्ट्र आणि गोवा राज्याशी संबंधित पोस्ट विभागाच्या सेवेबाबतच्या तक्रारींचे निवारण करण्यासाठी दिनांक 17 जून 2022 रोजी डाक अदालतीचे आयोजन
डाक सेवेबाबतची आपली तक्रार ग्राहक 31 मे 2022 पर्यंत मुख्य पोस्टमास्टर जनरल, महाराष्ट्र सर्कल मुंबई यांना पाठवू शकतात
मुंबई, 20 मे 2022
मुख्य पोस्टमास्तर जनरल, महाराष्ट्र सर्कल मुंबई द्वारे दिनांक 17 जून 2022 रोजी दुपारी 3.00 वा. मुख्य पोस्टमास्तर जनरल, मुंबई 400001 यांच्या कार्यालयामध्ये 199 व्या डाक अदालतीचे आयोजन केले आहे. महाराष्ट्र आणि गोवा राज्याशी संबंधित पोस्टाच्या सेवेविषयी किंवा कामकाजाबद्दल ज्या तक्रारींचे निवारण सहा आठवडयांच्या आत झालेले नसेल किंवा समाधानकारक उत्तर मिळाले नसेल अशा तक्रारींची या डाक अदालत मध्ये दखल घेतली जाईल.
|
|
विशेषत: टपाल वस्तु/ मनी ऑर्डर/बचत बँक खाते / प्रमाणपत्र इत्यादि बाबतच्या तक्रारी विचारात घेतल्या जातील. तक्रारींचा उल्लेख सर्व तपशीला सह केलेला असावा उदा. तारीख व ज्या अधिकाऱ्यास मूळ तक्रार पाठवीली असेल त्याचे नांव व हुददा इत्यादी.
संबंधितांनी डाक सेवे बाबतची आपली तक्रार सहायक निदेशक डाकसेवा  आणि सचिव, डाक अदालत, मुख्य पोस्टमास्टर जनरल यांचे कार्यालय, मुंबई जी, पी. ओ. इमारत, दुसरा माळा, मुंबई -400001यांचे नावे दोन प्रती सह दिनांक 31 मे 2022 पर्यंत अथवा त्यापूर्वी पोहोचेल अशा रितीने पाठवावी त्यानंतर आलेल्या तक्रारींची दखल घेतली जाणार नाही.
देशामधील पोस्टाची सेवा ही सामाजिक आर्थिक जीवनाचा एक अभिन्न भाग आहे. देशातील प्रत्येक नागरिकांच्या मनामध्ये पोस्टाच्या सेवेने एक वेगळ्या प्रकारचे स्थान निर्माण करून प्रभावित केले आहे. पोस्ट खाते हे लोकांना चांगल्या प्रकारची सेवा देण्याचा व ग्राहकांचे जास्तीत जास्त समाधान करण्याचे प्रयत्न करते. ही सेवा देतांना, संभाषणामध्ये / पत्रव्यवहारामध्ये किंवा सेवेमधील काही त्रुटीमुळे असे काही प्रसंग निर्माण होतात आणि त्यामुळे पोस्टाच्या सेवेबद्दल तक्रार करण्याची वेळ येते. या तक्रारींचा योग्य प्रकारे न्याय निवाडा करण्यासाठी पोस्ट विभाग वेळोवेळी डाक अदालत घेवून त्या तक्रारींचे निवारण करण्याचा प्रयत्न केला जातो.PIB Mumbai | Jaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
संरक्षण मंत्रालय
भारतीय लष्कराच्या नाविक खेळाडूची टोकियो ऑलिम्पिकसाठी निवड
पुणे, 16 एप्रिल 2021
ओमानच्या एआय मुसनाह स्पोर्ट्स सिटी येथे नुकत्याच पार पडलेल्या मुसाना खुल्या विजेतेपद स्पर्धेत मुंबईस्थित आर्मी याटींग नोडच्या सुभेदार विष्णू सारावननने टोकियो ऑलिम्पिकमध्ये पात्र होण्यासाठी त्यांच्या थायलंड आणि चीनच्या तगड्या प्रतिस्पर्ध्यांना मात देत स्पर्धा जिंकली.
दहा फ्लीट आणि पदक शर्यतीच्या चुरशीच्या स्पर्धेत, मद्रास इंजिनिअर्स ग्रुपच्या नाविकांनी लेझर स्टँडर्ड क्लासमध्ये रौप्य पदक जिंकले आणि टोकियो ऑलिम्पिकसाठी पात्रता फेरीत स्थान प्राप्त केले. विष्णू सारावनन हे सध्या भारतीय लष्कराच्या “मिशन ऑलिम्पिक” कार्यक्रमांतर्गत प्रशिक्षण घेत आहेत. 22 वर्षाचे कनिष्ठ कमिशन अधिकारी, आगामी काही वर्षांत आंतरराष्ट्रीय स्तरावर नक्कीच देशासाठी अभिमानास्पद कामगिरी करतील.
M.Iyengar/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
युवा व्यवहार आणि क्रीडा मंत्रालय
श्री अनुराग ठाकूर यांनी युवक कल्याण आणि क्रीडा मंत्रीपदाचा कार्यभार स्वीकारला
श्री अनुराग ठाकूर यांनी आज नवी दिल्लीत युवक कल्याण आणि क्रीडा मंत्रीपदाचा कार्यभार स्वीकारला. यावेळी माध्यमांशी बोलताना मंत्री म्हणाले की, त्यांच्यावर सोपवलेल्या जबाबदाऱ्या पार पाडण्यासाठी सर्वतोपरी प्रयत्न करू. आधीचे पदाधिकारी श्री. किरेन रिजिजू यांचे महान कार्य पुढे नेऊन देशातील क्रीडा संस्कृतीला चालना देण्यासाठी शक्य त्या सर्व उपाययोजना करणार असल्याचे श्री. अनुराग ठाकूर यांनी सांगितले. ते म्हणाले की, पंतप्रधान श्री नरेंद्र मोदी यांच्या दूरदृष्टीनुसार क्रीडा क्षेत्रात युवकांचे योगदान वाढविण्यासाठी आणि राष्ट्र उभारणीसाठी प्रयत्न करू.
क्रीडा विभागाचे सचिव श्री रवी मित्तल आणि युवक कल्याण विभागाच्या सचिव सुश्री उषा शर्मा यांनी मंत्री महोदयांचे त्यांच्या दालनात स्वागत केले.
श्री अनुराग ठाकूर हिमाचल प्रदेशच्या हमीरपूर येथून भारतीय संसदेत  चार वेळा निवडून आले आहेत. यापूर्वी त्यांनी 31 मे 2019 पासून 7 जुलै 2021 पर्यंत अर्थ आणि कॉर्पोरेट व्यवहार राज्यमंत्री म्हणून कार्यभार सांभाळला आहे. संसदेत त्यांनी माहिती तंत्रज्ञान वरील संसदीय स्थायी समितीचे अध्यक्ष आणि लोकलेखा समितीचे सदस्य म्हणून काम पाहिले आहे. 16 व्या लोकसभेदरम्यान, लोकसभेचे मुख्य प्रतोद म्हणून त्यांची नेमणूक झाली आणि हा कार्यभार स्वीकारणारे ते सर्वात तरुण होते.
पंतप्रधान कार्यालय
डॉ. श्यामाप्रसाद मुखर्जी यांच्या जयंतीनिमित्त पंतप्रधानांची आदरांजली
(नवी दिल्ली, 6 जुलै 2018
पंतप्रधान नरेंद्र मोदी यांनी डॉ. श्यामाप्रसाद मुखर्जी यांच्या जयंतीनिमित्त त्यांना आदरांजली वाहिली आहे.
पंतप्रधान म्हणाले, ‘डॉ. श्यामाप्रसाद मुखर्जी यांच्या जयंतीनिमित्त त्यांना वंदन करतो.
एक श्रेष्ठ शिक्षणतज्ज्ञ , कुशल प्रशासक आणि भारताच्या स्वातंत्र्यासाठी तसेच एकतेसाठी लढा दिलेले कणखर नेतृत्व म्हणून डॉ. श्यामाप्रसाद यांचे स्मरण केले जाते.’
N.Sapre/S.Kane/P.Kor
संरक्षण मंत्रालय
डीआरडीओ ने लेह इथल्या डिफेन्स इन्स्टिट्यूट ऑफ हाय अल्टिट्युड रिसर्च संस्थेमध्ये कोविड-19 ची चाचणी सुविधा सुरू केली
नवी दिल्ली, 23 जुलै 2020
संरक्षण संशोधन व विकास संस्था ने लेह मधल्या डिफेन्स इन्स्टिट्यूट ऑफ हाय अल्टिट्युड रिसर्च  येथे कोविड-19 ची चाचणी सुविधा सुरू केली आहे. लडाखच्या केंद्रशासित प्रदेशातील कोरोनाचे रुग्ण शोधण्यासाठी तसेच बाधित रुग्णांच्या देखरेखीसाठी या सुविधेचा उपयोग होईल. भारतीय वैद्यकीय संशोधन परिषदेची सुरक्षा मानके तसेच मार्गदर्शक सूचनांप्रमाणे या चाचणी केंद्राची उभारणी करण्यात आली आहे. या केंद्राचे उद्घाटन 22 जुलै 2020 रोजी नायब राज्यपाल आर के माथूर यांच्या हस्ते करण्यात आले.
दिहार इथले हे केंद्र प्रतिदिन 50 नमुन्यांच्या तपासण्या करण्यास सक्षम आहे. कोविड चाचण्या करणारे प्रशिक्षित मनुष्यबळ तयार करण्यासाठी देखील या केंद्राचा उपयोग करता येईल. भविष्यकाळात उद्भवू शकणाऱ्या अशा प्रकारच्या साथींशी मुकाबला करण्यासाठी तसेच शेती किंवा जनावरांच्या रोगांवर संशोधन करण्यासाठीही या केंद्राचा उपयोग होऊ शकेल.
कोविडशी चाललेल्या लढ्यात बजावलेल्या भूमिकेबद्दल नायब राज्यपाल आर के माथूर यांनी डीआरडीओ ची प्रशंसा केली. डीआरडीओचे अध्यक्ष आणि संरक्षण संशोधन व विकास खात्याचे सचिव डॉक्टर सतीश रेड्डी यांनी हे सुविधा केंद्र उपलब्ध करून दिल्याबद्दल नायब राज्यपालांनी त्यांचे आभार मानले. संक्रमित रुग्णांच्या उपचाराकरता या केंद्राची मदत होईल अशी आशा त्यांनी व्यक्त केली.
नायब राज्यपालांनी केंद्राची पाहणी देखील केली. पर्यावरण रक्षण, आरोग्य सेवकांचे तसेच संशोधकांचे संक्रमणापासून संरक्षण करण्यासाठी या केंद्रात राबवल्या जाणाऱ्या उपाययोजना तसेच जैव सुरक्षा धोरणाबद्दल यावेळी त्यांना माहिती देण्यात आली.
याप्रसंगी 'दिहार'चे संचालक डॉ. ओ पी चौरसिया, कमांडंट ब्रिगेडीयर जे बी सिंग, NRISR च्या संचालक डॉ पद्मा गुरमीत, एस एन एम रुग्णालयाचे प्रमुख वैद्यकीय अधिकारी डॉक्टर मुतुम दोरजे, इतर प्रमुख सैन्याधिकारी व डीआरडीओचे शास्त्रज्ञ यावेळी उपस्थित होते.
'दिहार' ही डीआरडीओच्या अनेक जैवविज्ञान प्रयोगशाळांपैकी एक असून तिथे थंड व कोरड्या हवामानातल्या कृषी व पशुधन तंत्रज्ञानावर संशोधनाचे काम चालते. या प्रयोगशाळेत औषधी तसेच सुगंधी वनस्पतींचा शोध घेतला जातो व त्यांचा उपयोग संरक्षण विषयक उपकरणांमध्ये करून घेण्याविषयी संशोधन केले जाते. याशिवाय तिथे अतिउच्च पातळीवरच्या हवामानात व थंड वाळवंटी प्रदेशात वापरल्या जाणाऱ्या हरितगृह तंत्रज्ञानावरही संशोधन केले जाते.
M.Chopade/U.Raikar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 301
पंतप्रधान कार्यालय
रवांडा सरकारच्या गिरींका कार्यक्रमांतर्गत, रेवरु आदर्श गावातील ग्रामस्थांना पंतप्रधानांच्या हस्ते गायी भेट
नवी दिल्ली, 24 जुलै 2018
रवांडा सरकारच्या “गिरींका” कार्यक्रमांतर्गत रवांडामधील रेवरु आदर्श गावातील, स्वत:ची गाय नसणाऱ्या ग्रामस्थांना पंतप्रधान नरेंद्र मोदी यांनी आज 200 गायी भेट दिल्या. रवांडाचे राष्ट्रपती पॉल कागामे यांच्या उपस्थितीत गायी प्रदान करण्याचा हा समारंभ पार पडला.
यावेळी बोलतांना पंतप्रधानांनी गिरींका कार्यक्रमाचे तसेच तो राबविण्यासाठी पुढाकार घेणारे राष्ट्रपती पॉल कागामे यांचे कौतुक केले. रवांडामधील गावांच्या आर्थिक सक्षमीकरणासाठी अशा प्रकारे गायी देण्यात आल्याचे पाहून भारतातील नागरिकांनाही सुखद आश्चर्य वाटेल अशी भावना पंतप्रधानांनी व्यक्त केली. दोन्ही देशांमधील ग्रामीण जीवनातील साम्य स्थळांबद्दल पंतप्रधानांनी माहिती दिली. “गिरींका” हा कार्यक्रम रवांडामधील गावांचे चित्र बदलण्याच्या कामी सहाय्यक ठरेल असा विश्वास त्यांनी व्यक्त केला.
पार्श्वभूमी :
“गिरींका” या शब्दाचा अर्थ आहे. “तुमच्याकडे एक गाय असावी.” एखाद्या व्यक्तीप्रती आदर आणि कृतज्ञतेची भावना व्यक्त करण्यासाठी त्या व्यक्तीला गाय देणे ही रवांडामधील कित्येक शतकांपूर्वीची प्रथा आहे. रवांडा देशात कुपोषणामुळे होणाऱ्या बाल मृत्यूचे मोठे प्रमाण लक्षात घेत या भागात गरीबी हटवण्याबरोबरच बालकांना चांगले पोषण मिळावे या उद्देशाने रवांडाचे राष्ट्रपती पॉल कागामे यांनी “गिरींका” कार्यक्रम हाती घेतला आहे. 2006 साली या कार्यक्रमाला सुरुवात झाली. तेंव्हापासून जून 2016 पर्यंत 248,566 गायी या देशातील गरीब घरांना प्रदान करण्यात आल्या आहेत. बालकांच्या पोषणाबरोबरच दूध आणि दूग्धजन्य पदार्थांचे उत्पादन घेऊन त्यापासून गरीब घरांमधील आर्थिक उत्पन्न वाढावे हा सुद्धा या कार्यक्रमामागचा उद्देश आहे.
B.Gokhale/M.Pange/P.Malandkar
(Visitor Counter : 111
सुक्ष्म, लघु आणि मध्यम उदयोग मंत्रालय
किरकोळ व घाऊक व्यापार उद्योगांना एमएसएमईमधे समाविष्ट करण्याची सरकारने केली घोषणा
सूक्ष्म, लघु आणि मध्यम उद्योग मंत्रालय आणि रस्ते वाहतूक, महामार्ग मंत्री श्री. नितीन गडकरी यांनी आज, एमएसएमईमधे किरकोळ आणि घाऊक व्यापार उद्योगांना समाविष्ट करुन त्यांच्यासाठी सुधारित मार्गदर्शक सूचना जाहीर केल्या. त्यांनी आपल्या ट्विटर संदेशाद्वारे असे म्हटले आहे, की पंतप्रधान श्री. नरेंद्र मोदी यांच्या नेतृत्वाअंतर्गत आम्ही एमएसएमईंचे सबलीकरण करण्यासाठी आणि त्यांना आर्थिक विकासाचे गतीमान इंजिन बनवण्यासाठी वचनबद्ध आहोत. श्री. गडकरी पुढे म्हणाले की, या सुधारित मार्गदर्शक सूचनांचा लाभ अडीच कोटी किरकोळ आणि घाऊक व्यापाऱ्यांना होईल. ते म्हणाले की, किरकोळ आणि घाऊक व्यापारउद्योग एमएसएमईच्या कक्षेबाहेर येत असत, परंतु आता सुधारित मार्गदर्शक सूचनांनुसार किरकोळ आणि घाऊक व्यापार उद्योगांना भारतीय रिझर्व्ह बँकेच्या मार्गदर्शक सूचनांनुसार प्राधान्याने कर्ज मिळवण्याचा लाभ घेता येईल.
या सुधारित मार्गदर्शक सूचनांद्वारे आता किरकोळ आणि घाऊक व्यापार उद्योगांना उद्यम नोंदणी पोर्टलवर नोंदणी करण्याची परवानगी दिली जाईल.
पंतप्रधान कार्यालय
आशियाई क्रीडा स्पर्धेत कांस्यपदक जिंकल्याबद्दल पंतप्रधानांनी पुरुषांच्या कॉक्सलेस फोर रोइंग संघाचे केले अभिनंदन
नवी दिल्ली, 25 सप्टेंबर 2023
आशियाई क्रीडा स्पर्धा 2023 मध्ये कांस्य पदक जिंकल्याबद्दल भारताच्या पुरुष कॉक्सलेस फोर रोइंग संघातील आशिष, भीम सिंग, जसविंदर सिंग आणि पुनित कुमार यांचे पंतप्रधान नरेंद्र मोदी यांनी अभिनंदन केले आहे.
हे उल्लेखनीय यश मिळवण्यासाठीच्या संघाच्या अविश्वसनीय दृढनिश्चयाचे आणि समन्वयाचे पंतप्रधान मोदींनी कौतुक केले आहे.S.Kane/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 180.40 cr vaccine doses have been administered so far under Nationwide Vaccination Drive
- India's Active caseload currently stands at 33,917
- Active cases stand at 0.08%
- Recovery Rate currently at 98.72%
- 4,722 recoveries in the last 24 hours increases Total Recoveries to 4,24,46,171
- 2,568 new cases recorded in the last 24 hours
- Daily positivity rate 
- Weekly Positivity Rate 
- 77.97 cr Total Tests conducted so far; 7,01,773 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 15 मार्च 2022
आरोग्य मंत्रालयाची कोविड-19 घडामोडींवरील माहिती
12-14 वयोगटातील सर्व लाभार्थ्यांसाठी मोफत कोविड-19 प्रतिबंधक लसीकरण उद्यापासून , राष्ट्रीय लसीकरण दिनापासून सर्व सरकारी कोविड लसीकरण केंद्रांवर सुरू होईल. हैदराबादच्या बायोलॉजिकल ई. लिमिटेडद्वारे, निर्मित कॉर्बेवॅक्स ही कोविड 19 प्रतिबंधक लस दिली जाणार आहे. ऑनलाइन नोंदणीद्वारे  किंवा प्रत्यक्ष केंद्रावर जाऊन  ती घेता येईल. केंद्रीय आरोग्य सचिव, राजेश भूषण यांनी आज सर्व राज्ये आणि केंद्रशासित प्रदेशांसोबत दुरदृष्य प्रणालीद्वारे  घेतलेल्या बैठकीत याचा पुनरुच्चार केला.
केन्द्र सरकारने, 16 मार्च 2022 पासून 12-13 वर्षे आणि 13-14 वर्षे वयोगटासाठी  कोविड19 प्रतिबंधक लसीकरण सुरू करण्याचा निर्णय घेतला आहे. याव्यतिरिक्त, 60 वर्षांवरील सर्व जण आता उद्यापासून प्रिकॉशन लसमात्रेसाठी  पात्र आहेत, कारण या वयोगटासाठीची सहव्याधीची अट काढून टाकली आहे. प्रिकॉशन लसमात्रा, दुसऱ्या लसीकरणाच्या तारखेनंतर 9 महिन्यांनंतर  दिला जाते. या संदर्भात राज्ये आणि केंद्रशासित प्रदेशांना तपशीलवार सूचना आणि कार्यान्वयनाबाबतची मार्गदर्शक तत्त्वे पाठवली आहेत.
आरोग्य सचिव आणि एनएचएम मिशन संचालक तसेच राज्ये/केंद्रशासित प्रदेशातील इतर अधिकारी यांच्यासह अतिरिक्त सचिव  डॉ. मनोहर अग्नानी, आणि केंद्रीय आरोग्य मंत्रालयाचे इतर वरिष्ठ अधिकारी आभासी बैठकीत उपस्थित होते.
इतर अपडेट्स :
- भारतातील कोविडची उपचाराधीन रुग्णसंख्या आज 33,917 इतकी कमी झाली असून, भारताच्या एकूण रुग्णसंख्येच्या तुलनेत ती 0.08% आहे.
- राज्ये आणि केंद्रशासित प्रदेशांकडे अजूनही 17.30 कोटींपेक्षा अधिक लसीच्या न वापरलेल्या उपयोगी मात्रा आहेत.
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144